
· Αυτή η δουλειά έχει πολύ ψωμί: η δουλειά αυτή είναι σίγουρη ή αποφέρει μεγάλα κέρδη.
· Βγάζω το ψωμί μου: κερδίζω τα απαραίτητα.
· Δουλεύει για το ψωμί του: δουλεύει για τα αναγκαία της ζωής.
· Εμείς ψωμί δεν έχουμε κι η γάτα πίτα σέρνει: παράπονο από τους φτωχούς όταν βλέπουν να γίνεται σπατάλη φαγητού.
· Η βιάση ψήνει το ψωμί, μα δεν το καλοψήνει: ακόμα κι αν κάνεις κάτι με βιασύνη, πιθανόν να έχεις κάνει λάθος.
· Θα φάει πολλά ψωμιά ακόμη: θα γνωρίσει ή θα βιώσει πολλά.
· Λίγα είναι τα ψωμιά του ή έφαγε τα ψωμιά του: δεν θα ζήσει για πολύ ακόμη.
· Νηστεύει ο δούλος του Θεού,γιατί ψωμί δεν έχει: λέγεται ειρωνικά γι΄αυτούς που είναι εγκρατείς λόγω ανέχειας.
· Όταν κοιμάται ο γιόκας μου ψωμί δε μας γυρεύει: γι΄αυτούς που απαιτούν συνεχώς και επίμονα από τους άλλους διάφορα πράγματα.
· Το έδωσε για ένα κομμάτι ψωμί: το έδωσε πολύ φτηνά, με μικρό αντάλλαγμα.
· Φάγαμε μαζί ψωμί και αλάτι: έχουμε ζήσει πολλά μαζί ή είμαστε φίλοι από παλιά.
· Ψωμί δεν έχουμε, ραπανάκια για την όρεξη: δεν έχουμε τα βασικά και ζητάμε τα επιπλέον.
· Ψωμί δεν είχαμε, τυρί μας ήρθε: εκφράζει έκπληξη και πιθανή δυσαρέσκεια.
· Αυτό είναι ψωμοτύρι για μένα: εύκολη δουλειά.
· Πρέπει να φας πολλά καρβέλια ακόμα: για κάποιον που αποτυγχάνει σε κάτι που δοκίμασε πάνω από τις δυνάμεις του.
· Ο νηστικός καρβέλια ονειρεύεται: γι’ αυτούς που προσδοκούν υπερβολικά πράγματα.
· Η βιάση ψήνει το ψωμί μα δεν το καλοψήνει: οι βιαστικές ενέργειες δεν έχουν καλά αποτελέσματα.
· Είπε το ψωμί ψωμάκι: πείνασε πολύ, γιατί δεν είχε να φάει.
· Όποιος βαριέται να ζυμώσει πέντε μέρες κοσκινίζει: όταν κάποιος βρίσκει διαρκώς δικαιολογίες για να μην εκτελέσει μια εργασία.

